..............(sz.) napirend

**E L Ő T E R J E S Z T É S**

**A Képviselő-testület 2020. július 21-i rendkívüli ülésére**

**Tárgy:** Javaslat a 2013. évi TÉR\_KÖZ pályázatra benyújtott, a „Pálvölgyi természettudományi bemutatóhely és családi szabadidőpark kialakítása” c. projekt megvalósításához szükséges, a Budapest Főváros Önkormányzata tulajdonában álló ingatlanok használati viszonyainak rendezésére

**Készítette:** …………………………………..

dr. Silye Tamás

Jogi osztály vezetője

**Egyeztetve:** …................................................

Varga Előd Bendegúz

 alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel!

**Tisztelt Képviselő-testület!**

Budapest Főváros Önkormányzata kizárólagos tulajdonát képezi a

* **a 1025 Budapest, Csatárka út 21/A-23., a 1025 Budapest, Csatárka út 25-27. és a 1025 Budapest Csalit utca 16-18.** szám alatti, 15603/3 hrsz-ú, 8182 m2 területű, az ingatlan-nyilvántartás szerint kivett gazdasági épület, udvar megnevezésű,
* **1025 Budapest, Csalit utca 15.** szám alatti, 15609/3 hrsz-ú, 4775 m2 területű, kivett épület, udvar megnevezésű,
* **1025 Budapest, Csatárka utca 16.** szám alatti, 15592 hrsz-ú, 5699 m2 területű, az ingatlan-nyilvántartás szerint kivett épület, udvar megnevezésű ingatlan.

A Budapest Fővárosi Önkormányzat (a továbbiakban: Fővárosi Önkormányzat) kezdeményezésére a Budapest Főváros II. Kerületi Önkormányzat (a továbbiakban: Önkormányzat) és a Fővárosi Önkormányzat közös ingatlanhasznosítást tervezett, amelynek keretében a 2013- évi TÉR\_KÖZ pályázaton a *„Pálvölgyi természettudományi bemutatóhely és családi szabadidőpark kialakítása”* c. projekttel részt vett az Önkormányzat. A projekt egy közel 19 ezer m2 területű közösségépítő funkciókkal ellátott fejlesztésre irányult. A Fővárosi Önkormányzat egyetértésével a megvalósítani kívánt projekttel sokszínű, változatos, több korosztály számára is jól használható, rekreációs és találkozási lehetőséget biztosító szabadidőpark valósulhat meg a II. kerület területén.

A fentiekre tekintettel az Önkormányzat 2020. februári levelében kezdeményezte és javasolta az ennek a fővárosi szinten is jelentős használati és rekreációs távlatokat megnyitó projektnek az újragondolását és megvalósítását.

A 2020. július 2-án, az Önkormányzat és a Fővárosi Önkormányzat között személyes egyeztetésre került sor, melyen a felek előzetesen megállapodtak az érintett ingatlanokon történő beruházás alapjául szolgáló ingatlanok érintő szerződés jogcímében és a használat időtartamában.

Az újragondolt tervek alapján számos lehetőség nyílik a terület magas fokú kihasználtságához az alábbiak szerint:

Az új park komplexum három részterületre oszlik, mely területeken a családok, gyermekek, idősebbek, aktív kikapcsolódásra vagy pihenésre vágyók különböző igényeihez igazodóan kerülnek kialakításra:

* többszintes játszótér ütéscsillapító burkolattal és csúszdapark gyermekek részére,
* családi pihenésre, kikapcsolódásra szolgáló terület,
* szabadtéri fitnesz lehetőségek,
* kb. 400 m-es futópálya nyújtóeszközökkel,
* tanösvény, kiserdő
* kutyafuttatásra kijelölt terület.

A szabadidőpark megvalósításával egyidejűleg a nevezett ingatlanok zöldfelületének minősége is javulna. A már meglévő, értékes fák továbbra is megmaradnának, továbbá lehetőség nyílik hazai őshonos növényfajok telepítésére és bemutatása, kőzetbemutatóra is. Ennek a Geológiai és Botanikai Bemutatókert adna helyet.

Tekintettel arra, hogy már kisgyermek korban szükséges a közlekedési szabályok megismerése, a tervezett Kreszpark erre is kiváló lehetőséget nyújtana, ahol a gyermekek színes rajzokkal, játékosan ismerkednek meg a közlekedéssel.

A kikapcsolódásra vágyók a Pihenő réten válogathatnak a lehetőségek között, legyen akár szó napozásról, piknikezésről vagy családi sütögetésről.

A nemzeti vagyonról szóló 2011. évi CXCVI. törvény (a továbbiakban: **Nvtv**.) 11. § (10) bekezdése alapján nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Az Önkormányzat Budapest Főváros Önkormányzatával határozatlan időre szóló haszonkölcsön szerződés megkötését tervezi a fentebb ismertetett ingatlanok tekintetében az Önkormányzat Mötv. 23. § (5) bekezdés 17. pontjában meghatározott közfeladatának ellátása érdekében azzal, hogy a rendes felmondás lehetősége 25 évre kizárásra kerülne.

Továbbá a haszonkölcsön szerződés aláírásával egyidejűleg megkötésre kerülne egy beruházási megállapodás a haszonkölcsön szerződés tárgyát képező ingatlanokon létrejövő szabadidőpark projekt megvalósulása érdekében.

Kérem a T. Képviselő-testületet az előterjesztés megvitatására és az alábbi határozati javaslatok elfogadására.

**Határozati javaslatok**

**1.**

A Képviselő-testület úgy dönt, hogy előzetesen jóváhagyja Budapest Főváros Önkormányzata és a Budapest Főváros II. Kerületi Önkormányzat között kötendő, a Fővárosi Önkormányzat tulajdonában álló Budapest II. kerület, 15603/3 hrsz-ú, **1025 Budapest, Csatárka út 21/A-23., a 1025 Budapest, Csatárka út 25-27. és a 1025 Budapest Csalit utca 16-18.** szám alatti, 8182 m2 területű, az ingatlan-nyilvántartás szerint kivett gazdasági épület, udvar; Budapest II. kerület, 15609/3 hrsz-ú, **1025 Budapest, Csalit utca 15.** szám alatti, 4775 m2 területű, kivett épület, udvar; Budapest II. kerület, 15592 hrsz-ú, **1025 Budapest, Csatárka utca 16.** szám alatti, 5699 m2 területű, az ingatlan-nyilvántartás szerint kivett épület, udvar megnevezésű ingatlanra vonatkozó, a jelen határozat mellékleteként csatolt Haszonkölcsön szerződés tervezetét a „Pálvölgyi természettudományi bemutatóhely és családi szabadidő park kialakítása” c. projekt megvalósítása érdekében.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak alapján nemzeti vagyon ingyenesenkizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Ingatlanok ingyenes haszonkölcsönbe adására az Nvtv. 11. §-ának (13) bekezdésével összhangban az Nvtv-ben, valamint a Megállapodásban meghatározott közfeladat ellátása céljából kerül sor.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (5) bekezdés 17. pontja szerint a kerületi önkormányzat feladata különösen – többek között – a kerületi sport és szabadidősport támogatása.

A képviselő-testület felhatalmazza a Polgármestert a határozat mellékletét képező megállapodása aláírására az esetlegesen szükséges technikai jellegű módosításokkal történő kiegészítéseket követően.

**Felelős:** Polgármester

**Határidő:** 2020. október 31.

*A határozat elfogadásához egyszerű többségű szavazati arány szükséges.*

**2.**

A Képviselő-testület úgy dönt, hogy előzetesen jóváhagyja Budapest Főváros Önkormányzata és a Budapest Főváros II. Kerületi Önkormányzat között kötendő, a Fővárosi Önkormányzat tulajdonában álló Budapest II. kerület, 15603/3 hrsz-ú, **1025 Budapest, Csatárka út 21/A-23., a 1025 Budapest, Csatárka út 25-27. és a 1025 Budapest Csalit utca 16-18.** szám alatti, 8182 m2 területű, az ingatlan-nyilvántartás szerint kivett gazdasági épület, udvar; Budapest II. kerület, 15609/3 hrsz-ú, **1025 Budapest, Csalit utca 15.** szám alatti, 4775 m2 területű, kivett épület, udvar; Budapest II. kerület, 15592 hrsz-ú, **1025 Budapest, Csatárka utca 16.** szám alatti, 5699 m2 területű, az ingatlan-nyilvántartás szerint kivett épület, udvar megnevezésű ingatlanra vonatkozó, a jelen határozat mellékleteként csatolt Beruházási Megállapodás tervezetét a „Pálvölgyi természettudományi bemutatóhely és családi szabadidő park kialakítása” c. projekt megvalósítása érdekében.

A képviselő-testület felhatalmazza a Polgármestert a határozat mellékletét képező megállapodása aláírására az esetlegesen szükséges technikai jellegű módosításokkal történő kiegészítéseket követően.

**Felelős:** Polgármester

**Határidő:** 2020. október 31.

*A határozat elfogadásához egyszerű többségű szavazati arány szükséges.*

Budapest, 2020. július 15.

 **Őrsi Gergely**

Polgármester

**1. határozati javaslat melléklete**

Haszonkölcsön szerződés **a 1025 Budapest, Csatárka út 21/A-23., a 1025 Budapest, Csatárka út 25-27. és a 1025 Budapest Csalit utca 16-18.** szám alatti, 15603/3 hrsz-ú; a **1025 Budapest, Csalit utca 15.** szám alatti, 15609/3 hrsz-ú és a **1025 Budapest, Csatárka utca 16.** 15592. hrsz-ú ingatlanokon megvalósuló szabadidőpark projekt céljára

**2. határozati javaslat melléklete**

Beruházási megállapodás **a 1025 Budapest, Csatárka út 21/A-23., a 1025 Budapest, Csatárka út 25-27. és a 1025 Budapest Csalit utca 16-18.** szám alatti, 15603/3 hrsz-ú; a **1025 Budapest, Csalit utca 15.** szám alatti, 15609/3 hrsz-ú és a **1025 Budapest, Csatárka utca 16.** 15592. hrsz-ú ingatlanokon megvalósuló szabadidőpark projekt céljára